31. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 220 της 10/11 Απρ. 1975 (ΦΕΚ Α΄ 65) (Διορθ. Ημαρτ. εν ΦΕΚ Α΄ 75 της 21  Απρ. 1975) Περί συστάσεως 35 θέσεων επί σχέσει ιδιωτικού δικαίου αορίστου χρόνου παρά τη Υπηρεσία Εθνικού Τυπογραφείου. Έχοντες υπ’ όψιν: 1.Τας διατάξεις: α)Του άρθρου 33 του υπ’ αριθ. 175/73 Ν.Δ/τος «περί Υπουργικού Συμβουλίου και Υπουργείων» (ΦΕΚ 230 Α΄). β)Των άρθρων 2, 3 και 10 παρ. 1 του υπ’ αριθ. 216/74 Ν.Δ/τος «περί συστάσεως Υπουργείου Προεδρίας Κυβερνήσεως» (ΦΕΚ 367 Α΄). 2.Την υπ’ αριθ. 167/1975 γνωμοδότησιν του Συμβουλίου της Επικρατείας προτάσει του Ημετέρου Υπουργού Προεδρίας Κυβερνήσεως, απεφασίσαμεν και διατάσσομεν: Άρθρ.1.-1.Αι δυνάμει του άρθρ. 1 του υπ’ αριθ. 138/74 Π.Δ/τος (ΦΕΚ 52 Α΄) συσταθείσαι παρά τη Υπηρεσία Εθνικού Τυπογραφείου θέσεις επί σχέσει ιδιωτικού δικαίου αορίστου χρόνου αυξάνονται των μεν Τεχνικών ειδικότητος τυπογράφου κατά 25 των δε Εργατών - Μεταφορέων κατά 10 2.Ως τυπικόν προσόν δια την κατάληψιν των δια του παρόντος συνιστωμένων θέσεων ως και των δια του Π.Δ/τος 138/74 συσταθεισών τοιούτων, απαιτείται δια μεν τους τεχνικούς απολυτήριον στοιχειώδους εκπαιδεύσεως και εμπειρία περί την τυπογραφίαν, αποδεικνυομένη δια πιστοποιητικών προϋπηρεσίας εις εργοστάσιον διαθέτον αξιολόγους τυπογραφικάς εγκαταστάσεις, δια δε τους Εργάτες Μεταφορείς απολυτήριον στοιχειώδους εκπαιδεύσεως. Άρθρ.2.-1.Η πρόσληψις απάντων των επί σχέσει εργασίας ιδιωτικού δικαίου Τεχνικών και Εργατών Μεταφορέων της Υπηρεσίας Εθνικού Τυπογραφείου ενεργείται δι’ αποφάσεως του αρμοδίου Υπουργού μετά γνώμην τριμελούς Επιτροπής συγκροτουμένης δι’ αποφάσεως αυτού εξ ανωτέρων υπαλλήλων της Διευθύνσεως Διοικητικού του Υπουργείου Προεδρίας Κυβερνήσεως και της Υπηρεσίας Εθνικού Τυπογραφείου. Σελ. 132(ε) Τεύχος ΙΑ-12-2 Σελ. 6 Της προσλήψεως προηγείται πρόσκλησις των ενδιαφερομένων δια την υποβολήν αιτήσεως μετά των κατά την παρ. 2 του άρθρ. 1 του παρόντος οριζομένων δικαιολογητικών, εντός εικοσαημέρου, από της ημερομηνίας δημοσιεύσεως της σχετικής προκηρύξεως δια του ημερησίου τύπου. 2.Αι αποδοχαί των παρά τ’ ανωτέρω προσλαμβανομένων καθορίζονται δια κοινής αποφάσεως των Υπουργών Προεδρίας Κυβερνήσεως, Οικονομικών και Απασχολήσεως κατά τα εν άρθρω 5 του Ν.Δ/τος 1198/72 (ΦΕΚ 109 Α΄) οριζόμενα. 